wickkiey/tamil-wikipedia-chunked huggingface dataset:
# பகாங் மந்திரி பெசார்

## பகாங் மந்திரி பெசார் பட்டியல்

1948-ஆம் ஆண்டு தொடங்கி 2024-ஆம் ஆண்டு வரையிலான பகாங் மாநிலத்தின் மந்திரி பெசார்களின் பட்டியல் பின்வருமாறு:  
**அரசியல் கட்சிகள்**:  
**/**  
| # | தோற்றம் | பெயர் | பதவியில் | கட்சி | தேர்தல் | கூட்டத் தொடர் |
| --- | --- | --- | --- | --- | --- | --- |
| **1** | அஜி சர் மகமுட் மாட்
*(Haji Sir Mahmud Mat)* | <small>1 பிப்ரவரி</small>
1948 | <small>1 பிப்ரவரி</small>
1951 | அம்னோ | – | – |
| **2** | தெங்கு சர் சுலைமான் அகமட்
*(Tengku Sir Sulaiman Ahmad)*
<small> (1901–1957)</small> | <small>1 பிப்ரவரி</small>
1951 | <small>1 பிப்ரவரி</small>
1955 | அம்னோ | – | – |
| கூட்டணி
(அம்னோ) |  |  |  |  |  |  |
| **3** | அப்துல் ரசாக் உசேன்
*(Abdul Razak Hussein)*
<small>(1922–1976)</small> | <small>1 பிப்ரவரி</small>
1955 | <small>15 சூன்</small>
1955 | கூட்டணி
(அம்னோ) | – | – |
| **4** | தெங்கு முகமது அகமது
*(Tengku Muhammad Ahmad)*
<small>(1901–1957)</small> | <small>15 சூன்</small>
1955 | <small>8 சனவரி</small>
1957 | கூட்டணி
(அம்னோ) | – | – |
| **4 (2)** | ராஜா அப்துல்லா இபராகீம்
*(Raja Abdullah Tok Muda Ibrahim)* | <small>9 சனவரி</small>
1957 | <small>18 சூலை</small>
1959 | கூட்டணி
(அம்னோ) | – | – |
| **5** | வான் அப்துல் அசீசு உங்கு அப்துல்லா
*(Wan Abdul Aziz Ungku Abdullah)* | <small>18 சூலை</small>
1959 | <small>5 மே</small>
1964 | கூட்டணி
(அம்னோ) | 1959 | 1-ஆவது |
| **6** | யகயா முகமது சேத்
*(Yahya Mohd Seth)* | <small>5 மே</small>
1964 | <small>1 செப்டம்பர்</small>
1972 | கூட்டணி
(அம்னோ) | 1964 | 2-ஆவது |
| 1969 | 3-ஆவது |  |  |  |  |  |
| **7** | அப்துல் அசீசு அகமது
*(Abdul Aziz Ahmad)* | <small>1 செப்டம்பர்</small>
1972 | <small>18 சூலை</small>
1974 | கூட்டணி
(அம்னோ) | – |  |
| பாரிசான்
(அம்னோ) |  |  |  |  |  |  |
| **8** | முகமது ஜூசோ
*(Muhammad Jusoh)*
<small> (1901–1957)</small><small>(1912–1985)</small> | <small>19 சூலை</small>
1974 | <small>18 சூலை</small>
1978 | பாரிசான்
(அம்னோ) | – |  |
| 1974 | 4-ஆவது |  |  |  |  |  |
| **9** | அப்துல் ரகீம் அபு பக்கர்
*(Abdul Rahim Abu Bakar)*
(1943–2009)</small> | <small>19 சூலை</small>
1978 | <small>7 நவம்பர்</small>
1981 | பாரிசான்
(அம்னோ) | 1978 | 5-ஆவது |
| **10** | அப்துல் ரசீது அப்துல் ரகுமான்
*(Abdul Rashid Abdul Rahman)*
<small>(1938–2018)</small> | <small>7 நவம்பர்</small>
1981 | <small>4 மே</small>
1982 | பாரிசான்
(அம்னோ) | – |  |
| **11** | நஜீப் ரசாக்
*(Najib Razak)*
<small>(பிறப்பு 1953)</small> | <small>4 மே</small>
1982 | <small>14 ஆகஸ்டு</small>
1986 | பாரிசான்
(அம்னோ) | 1982 | 6-ஆவது |
| **12** | காலில் யாக்கோப்
*(Mohd Khalil Yaakob)* <small>(பிறப்பு 1937)</small> | <small>14 ஆகஸ்டு</small>
1986 | <small>20 மே</small>
1999 | பாரிசான்
(அம்னோ) | 1986 | 7-ஆவது |
| 1990 | 8-ஆவது |  |  |  |  |  |
| 1995 | 9-ஆவது |  |  |  |  |  |
| **13** | அட்னான் யாக்கோப்
*(Adnan Yaakob)* <small>(பிறப்பு 1950)</small> | <small>20 மே</small>
1999 | <small>15 மே</small>
2018 | பாரிசான்
(அம்னோ) | – |  |
| 1999 | 10-ஆவது |  |  |  |  |  |
| 2004 | 11-ஆவது |  |  |  |  |  |
| 2008 | 12-ஆவது |  |  |  |  |  |
| 2013 | 13-ஆவது |  |  |  |  |  |
| **14** | வான் ரொசிடி வான் இசுமாயில்
*(Wan Rosdy Wan Ismail)* (பிறப்பு 1958)</small> | <small>15 மே</small>
2018 | பதவியில் உள்ளார் | பாரிசான்
(அம்னோ) | 2018 | 14-ஆவது |
| 2022 | 15-ஆவது | } |  |  |  |  |
# பனிச்சங்கேணி

பனிச்சங்கேணி என்பது மட்டக்களப்பு மாவட்டத்தில் காணப்படும் ஒரு கிராமம் ஆகும்.  
இது கோறளைப்பற்று வடக்கு பிரதேச செயலக பிரிவிற்குட்பட்ட சிறிய நிர்வாக நிலப்பரப்பாகும்.  
இக்கிராமத்தில் கோயில் குடியிருப்பு,நடுக்குடியிருப்பு,சல்லித்தீவு என மூன்று பிரதான குடியிருப்புக்கள் காணப்படுகிறது. இங்கு வாழும் மக்கள் பெரும்பாலும் மீனபிடி தொழிலையே பிரதான வாழ்வாதாரமாக கொண்டுள்ளனர்.  
தமிழர்கள் செறிந்து வாழும் இக்கிராமம் வரலாற்றுசிறப்புமிக்கது.இங்கு பனிச்சங்கேணி அரசி என்று அழைக்கப்படும் தமிழ் அரசியான வன்னிச்சி நாச்சி அரசி கி.பி 16ம் நூற்றாண்டுகளில் ஆட்சி செய்துள்ளார்.  
மேலும் வரலாற்று சிறப்புமிக்க முருகன் ஆலயமும் இங்கு காணப்படுகிறது. கதிர்காம பாதயாத்திரிகர்கள் இவ்வாலயத்தில் ஓய்வெடுத்து தங்களுடைய பாதயாத்திரையை தொடர்வார்கள் என்பது குறிப்பிடத்தக்கது.
# தரனிதர் ஜெனா

**தரனிதர் ஜெனா** (*Dharanidhar Jena*) என்பவர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் ஒடிசா மாநிலம் பத்ரக் மக்களவைத் தொகுதியிலிருந்து சுதந்திராக் கட்சி வேட்பாளராக 1967ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.
# அவிமான்யு சேத்தி

**அவிமான்யு சேத்தி** (*Avimanyu Sethi*; பிறப்பு சூன் 29,1970) ஒடிசாவின் பண்டாரிபோகாரியைச் சேர்ந்த ஓர் இந்திய அரசியல்வாதியும் இந்திய நாடாளுமன்றத்தின் மேனாள் உறுப்பினரும் ஆவார். இவர் பாரதிய ஜனதா கட்சி சேர்ந்தவர். 2024ஆம் ஆண்டு நடைபெற்ற இந்தியப் பொதுத் தேர்தலில் சேத்தி பத்ரக் மக்களவைத் தொகுதியில் பாஜக சார்பில் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.
# பாயல் கபாடியா

**பாயல் கபாடியா** (*Payal Kapadia*,பிறப்பு 1986) என்பவர் ஒரு இந்திய திரைப்படப் படைப்பாளியாவார். இவர் 2021 கேன்ஸ் திரைப்பட விழாவில் சிறந்த ஆவணப் படத்துக்கான கோல்டன் ஐ விருதை எ நைட் ஆஃப் நோனிங் நத்திங் படத்திற்காக பெற்றார். 2017 ஆம் ஆண்டில், இவரது திரைப்படமான ஆஃப்டர்நூன் கிளவுட்ஸ் 70வது கேன்ஸ் திரைப்பட விழாவிற்குத் தேர்ந்தெடுக்கப்பட்ட ஒரே இந்தியத் திரைப்படமாகும். 2024 ஆம் ஆண்டில், 2024 கேன்ஸ் திரைப்பட விழாவில் ஆல் வி இமேஜின் அஸ் லைட் திரைப்படத்திற்காக இவர் கிராண்ட் பிரி விருதைப் பெற்றார்.
# பாயல் கபாடியா

## வாழ்க்கை

ஓவியரும், காணொளி கலைஞருமான நளினி மலானிக்கு 1986 ஆம் ஆண்டு மும்பையில் கபாடியா பிறந்தார். கபாடியா ஆந்திராவில் உள்ள ஒரு உறைவிடப் பள்ளியான இரிஷி பள்ளத்தாக்கு பள்ளியில் பயின்றார். பள்ளியின் திரைப்படச் சங்கத்தின் உறுப்பினராக இருந்ததால், ரித்விக் கட்டக் மற்றும் ஆண்ட்ரி தர்கோவ்ஸ்கி போன்ற அவாண்ட்-கார்ட் திரைப்படப் படைப்பாளிகள் குறித்து அறிந்தார். மும்பை புனித சேவியர் கல்லூரியில் பயின்றார். சோபியா மகளிர் கல்லூரியில் ஓராண்டு முதுகலைப் பட்டம் பெற்றார். பின்னர் இவர் புனே திரைப்படக் கல்லூரியில் திரைப்பட இயக்கம் பயின்றார். அங்கு இவர் 2012 இல் தனது இரண்டாவது முயற்சியில் தேர்ந்தெடுக்கப்பட்டார். இடையில் ஐந்து வருடங்கள் இவர் மும்பையில் விளம்பரம் மற்றும் வீடியோ கலை உதவியாளராக பணிபுரிந்தார். கல்வி நிறுவனம் இவருக்கான மானியங்களை தடைசெய்தது, இவருக்கான உதவித்தொகையும் மறுக்கப்பட்டது.
# பாயல் கபாடியா

## திரைப்படவியல்

**'''†''' - ஆவணப் படத்தைக் குறிக்கிறது**  
| இயக்குநர் | எழுத்தாளர் | மற்றவை |
| --- | --- | --- |
| 2014 | *வாட்டமிலான், பிஷ் அண்ட் ஆஃப் கோஸ்ட்* | குறும்படம் |
| 2015 | *ஆஃடர்நூன் கிளவுட்ஸ்* |  |
| 2017 | *த லாஸ்ட் மேங்கோ பிஃபோர் த மான்சூன்* |  |
| 2018 | *அண்டு வாட்டீஸ் த சம்மர் சேயிங்* † |  |
| 2021 | *எ நைட் ஆப் நோயிங் நத்திங்* † |  |
| 2024 | *ஆல் வி இமேஜின் ஆஸ் லைட்* |  |
# விக்கிப்பீடியா:Statistics/weekly/7-Jul-2024
# பத்ராக் மக்களவைத் தொகுதி

**பத்ராக் மக்களவைத் தொகுதி** (*Bhadrak Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.
# பத்ராக் மக்களவைத் தொகுதி

## சட்டசபை பிரிவுகள்

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை நிர்ணயத்திற்குப் பிறகு இந்த நாடாளுமன்றத் தொகுதியின் கீழ் வரும் சட்டமன்றத் தொகுதிகள்.
| 41 | சோரோ (ப.இ.) | பாலசோர் | மாதாப் தாதா | பிஜத |
| --- | --- | --- | --- | --- |
| 42 | சிமுலியா | பத்ம லோச்சன் பாண்டா | பாஜக |  |
| 43 | பண்டாரிபோகரி | பத்ரக் | சஞ்சிப் குமார் மல்லிக் | பிஜத |
| 44 | பத்ராக் | சீதன்சு சேகர் மொகாபத்திரா | பாஜக |  |
| 45 | பாசுதேவ்பூர் | அசோக் குமார் தாசு | இதேகா |  |
| 46 | தாம்நகர் (ப.இ.) | சூர்யபன்சி சூரஜ் | பாஜக |  |
| 47 | சந்தபாலி | பியோம்கேசு ரே | பிஜத | } |
# பத்ராக் மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1962இல் இந்தத் தொகுதி உருவாக்கப்பட்டதிலிருந்து, இதுவரை 16 தேர்தல்கள் நடத்தப்பட்டுள்ளன.  
பத்ராக் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்
| 1952 | கன்கு சரண் ஜெனா | இந்திய தேசிய காங்கிரசு |  |
| --- | --- | --- | --- |
| 1957 |  |  |  |
| 1962 |  |  |  |
| 1967 | தரனிதர் ஜெனா | சுதந்திரா கட்சி |  |
| 1971 | அர்ஜுன் சரண் சேத்தி | இந்திய தேசிய காங்கிரசு |  |
| 1977 | பைராகி ஜெனா | ஜனதா கட்சி |  |
| 1980 | அர்ஜுன் சரண் சேத்தி | இந்திய தேசிய காங்கிரஸ் (ஐ. |  |
| 1984 | அனந்த பிரசாத் சேத்தி | இந்திய தேசிய காங்கிரசு |  |
| 1989 | மங்கராஜ் மல்லிக் | ஜனதா தளம் |  |
| 1991 | அர்ஜுன் சரண் சேத்தி |  |  |
| 1996 | முரளிதர் ஜெனா | இந்திய தேசிய காங்கிரசு |  |
| 1998 | அர்ஜுன் சரண் சேத்தி | பிஜு ஜனதா தளம் |  |
| 1999 |  |  |  |
| 2004 |  |  |  |
| 2009 |  |  |  |
| 2014 |  |  |  |
| 2019 | மஞ்சுலதா மண்டல் |  |  |
| 2024 | அவிமான்யு சேத்தி | பாரதிய ஜனதா கட்சி | } |
# பத்ராக் மக்களவைத் தொகுதி

## தேர்தல் முடிவுகள்

### 2024

2024 இந்தியப் பொதுத் தேர்தலின் 7ஆவது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் எண்ணும் பணியானது 4 சூன் 2024 அன்று நடைபெற்று முடிவு அறிவிக்கப்பட்டது. இதன்படி 2024 தேர்தலில், பாரதிய ஜனதா கட்சி வேட்பாளர் அவிமான்யு சேத்தி, பிஜு ஜனதா தளம் வேட்பாளர் மஞ்சுலதா மண்டலை 91,544 வாக்குகள் வித்தியாசத்தில் வெற்றி பெற்றார்.
# அர்ஜுன் சரண் சேத்தி

**அர்ஜுன் சரண் சேத்தி** (*Arjun Charan Sethi*-18 செப்டம்பர் 1941-8 சூன் 2020) ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார்.  
சேத்தி 1998 முதல் 2019 வரையிலும், 1991 முதல் 1996 வரையிலும், 1980 முதல் 1984 வரையிலும், 1971 முதல் 1977 வரையிலும் பத்ராக் மக்களவைத் தொகுதியின் மக்களவை உறுப்பினராக இருந்துள்ளார்.  
தனது அரசியல் வாழ்க்கையில், சேத்தி முதலில் இந்திய தேசிய காங்கிரசு கட்சியையும், பின்னர் பிஜு ஜனதா தளத்தையும், இறுதியாக அவர் இறக்கும் போது பாரதிய ஜனதா கட்சியிலும் செயல்பட்டார்.  
1971ஆம் ஆண்டில், இவர் முதல் முறையாகக் காங்கிரசு வேட்பாளராக பத்ராக் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். 1980ஆம் ஆண்டில் இந்திய தேசிய காங்கிரசு (ஐ.) வேட்பாளராக இதே தொகுதியிலிருந்து மீண்டும் தேர்ந்தெடுக்கப்பட்டார். 1991ஆம் ஆண்டில் இதே தொகுதியிலிருந்து ஜனதா தளம் வேட்பாளராக மக்களவைக்கு மீண்டும் தேர்ந்தெடுக்கப்பட்டார். 1998, 1999, 2004 மற்றும் 2009ஆம் ஆண்டுகளில் பிஜு ஜனதா தளம் வேட்பாளராக மீண்டும் இத்தொகுதியிலிருந்து மக்களவைக்குத் தேர்ந்தெடுக்கப்பட்டார். 2000 முதல் 2004 வரை அடல் பிகாரி வாச்பாய் தலைமையிலான அரசாங்கத்தில் மத்திய நீர்வளத்துறை அமைச்சராக இருந்தார்.  
2019ஆம் ஆண்டில், இவர் பிஜு ஜனதா தளத்தை விட்டு வெளியேறி தனது மகன் அபிமன்யு சேத்தியுடன் பாரதிய ஜனதா கட்சியில் சேர்ந்தார்.
# அர்ஜுன் சரண் சேத்தி

## இறப்பு

சேத்தி புவனேசுவரில் உள்ள ஒரு மருத்துவமனையில் 8 சூன் 2020 அன்று இறந்தார்.
# அம்மோனியம் ஈரைதரசன் பாசுபேட்டு

**அம்மோனியம் ஈரைதரசன் பாசுபேட்டு** (*Ammonium dihydrogen phosphate*) என்பது NH<sub>4</sub>)(H<sub>2</sub>PO<sub>4</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். மோனோ அமோனியம் பாசுபேட்டு என்ற பெயராலும் இது அழைக்கப்படுகிறது. விவசாய உரங்கள் மற்றும் உலர் இரசாயன தீயை அணைக்கும் கருவிகளில் அம்மோனியம் ஈரைதரசன் பாசுபேட்டு முக்கிய மூலப்பொருள் ஆகும். இது ஒளியியல் மற்றும் மின்னணுவியல் ஆகியவற்றிலும் குறிப்பிடத்தக்க பயன்பாடுகளைக் கொண்டுள்ளது.
# அம்மோனியம் ஈரைதரசன் பாசுபேட்டு

## வேதிப் பண்புகள்

அம்மோனியம் ஈரைதரசன் பாசுபேட்டு நீரில் கரையக்கூடியதாகும். இதிலிருந்து நாற்கோணக அமைப்பில் உள்ள நீரற்ற உப்பாக, நீளமான பட்டகம் அல்லது ஊசிகளாக படிகமாகிறது. நடைமுறையில் எத்தனாலில் இது கரையாது.  
திண்மநிலை மோனோ அம்மோனியம் பாசுபேட்டு 200 பாகை செல்சியசு வெப்பநிலை வரை நிலைப்புத்தன்மையுடன் உள்ளது. இதற்கு மேலான வெப்பநிலையில் அமோனியா வாயு மற்றும் உருகிய பாசுபாரிக் அமிலமாக (H<sub>3</sub>PO4) சிதைவடைகிறது. 125 °செல்சியசு வெப்பநிலையில் அம்மோனியாவின் பகுதி அழுத்தம் 0.05 மில்லிமீட்டர் பாதரசம் ஆகும்.  
விகிதாச்சார அளவிலான மோனோ அம்மோனியம் பாசுபேட்டின் கரைசல் அமிலத்தன்மை கொண்டுள்ளது. 0.1 சதவீத அடர்த்தியில் இதன் காரகாடித்தன்மைச் சுட்டெண் 4.7 ஆகவும் 5 சதவீத அடர்த்தியில் இந்த மதிப்பு 4.2 ஆகவும் உள்ளது.
# அம்மோனியம் ஈரைதரசன் பாசுபேட்டு

## தயாரிப்பு

சரியான விகிதத்தில் பாசுபாரிக் அமிலத்தையும் அம்மோனியாவையும் சேற்த்து வினைபுரியச் செய்தால் வெப்ப உமிழ்வினை நிகழ்ந்து தொழில்துறை அளவு ரீதியாக அம்மோனியம் ஈரைதரசன் பாசுபேட்டு தயாரிக்கப்படுகிறது.:  
: NH<sub>3</sub> + H<sub>3</sub>PO<sub>4</sub> → NH<sub>4</sub>H<sub>2</sub>PO<sub>4</sub>  
படிகநிலை அம்மோனியம் ஈரைதரசன் பாசுபேட்டு வீழ்படிவாகிறது.
# அம்மோனியம் ஈரைதரசன் பாசுபேட்டு

## பயன்கள்

### விவசாயம்

உரங்களின் மூலப்பொருளாக இருப்பதால் எடையளவில் அம்மோனியம் ஈரைதரசன் பாசுபேட்டு வேளாண்மைத்துறையில் அதிக அளவில் பயன்படுத்தப்படுகிறது. தாவரங்கள் பயன்படுத்தக்கூடிய வடிவத்தில் நைட்ரசன் மற்றும் பாசுபரசு தனிமங்களை மண்ணுக்கு வழங்குகிறது. இதன் நைட்ரசன் பாசுபரசு பொட்டாசியம் விகிதவியல் அடையாளம் 12-61-0 (12-27-0) ஆகும்/ அதாவது தனிம நைட்ரசனின் எடையில் 12% மற்றும் 61% பாசுபரசு பெண்டாக்சைடு P<sub>2</sub>O<sub>5</sub> அல்லது 27% தனிமநிலை பாசுபரசு ஆகியவற்றைக் கொண்டுள்ளது.
# அம்மோனியம் ஈரைதரசன் பாசுபேட்டு

## பயன்கள்

### தீ அணைப்பான்

சில உலர் இரசாயன தீயை அணைக்கும் கருவிகளில் பயன்படும் பல்நோக்கு உலர் வேதித்தூளின் ஓர் அங்கமாக இந்த வேதிச் சேர்மம் உள்ளது.
# அம்மோனியம் ஈரைதரசன் பாசுபேட்டு

## பயன்கள்

### ஒளியியல் பயன்பாடு

மோனோ அம்மோனியம் பாசுபேட்டு இதன் இரட்டை ஒளிவிலகல் பண்புகள் காரணமாக ஒளியியல் துறையில் பரவலாகப் பயன்படுத்தப்படும் படிகமாகும். இதன் நாற்கோணகப் படிகக் கட்டமைப்பின் விளைவாக, இந்த வேதிப்பொருள் எதிர்மறையான ஒற்றை அச்சு ஒளியியல் சமச்சீர்நிலையைக் கொண்டுள்ளது. வழக்கமான ஒளிவிலகல் குறியீடு எண் = 1.522 மற்றும் அசாதாரண ஒளிவிலகல் குறியீடு எண்= 1.478 ஆகிய ஒளியியல் அலைநீளங்களில் உள்ளது. இது குவானோ படிவுகளில் உருவாகிறது. மோனோ ஐதரசன் இணையான தொடர்புடைய சேர்மமும் இன்னும் ஓர் அரிதான பாசுபமைட்டு ஆகும்.
# வி. கே. நாராயண மேனன்

**வி. கே. நாராயண மேனன்** (*V. K. Narayana Menon*) (திருச்சூர் வடக்கே குருபத் நாராயண மேனன்) பாரம்பரிய இந்திய நடனம் மற்றும் இந்திய பாரம்பரிய இசை அறிஞர் ஆவார். இந்தியாவின் முக்கிய கலை விமர்சகர்களில் ஒருவராகவும், சங்கீத நாடக அகாதமி கூட்டாளர்<nowiki/>கௌரவத்தைப் பெற்றவராகவும் இருந்தார்.
# வி. கே. நாராயண மேனன்

## கல்வி மற்றும் தொழில்

மேனன் கேரளாவின் திருச்சூர் நகரில் வடக்கே குருபத் குடும்பத்தில் பிறந்தார். பிபிசி இசை நிகழ்ச்சித் தயாரிப்பாளராக தனது வாழ்க்கையைத் தொடங்கினார். பின்னர் அதன் தலைமை இயக்குநரானார். இந்தியாவின் கலை நிறுவனங்கள் மற்றும் ஒளிபரப்பு மையங்களில் முக்கிய பதவிகளை வகித்துள்ளார். அனைத்திந்திய வானொலி<nowiki/>யின் துணை இயக்குநராக இருந்தார். இந்திய அரசின் கலை, இசை மற்றும் நடனத்திற்கான உச்ச மையமான புதுதில்லியில் உள்ள சங்கீத நாடக அகாடமியின் செயலாளராக இருந்தார். மும்பை தேசிய நிகழ்த்து கலை மையத்தின் தலைவராகவும் இருந்த இவர், இந்த பதவிக்காலத்தில் பல்வேறு கலைகளையும் கலைஞர்களையும் பெரிதும் ஊக்குவித்தார்.  
பாரம்பரிய இந்திய நடனம் மற்றும் இசை பற்றிய இவரது எழுத்துக்களுக்காக இவர் குறிப்பிடப்பட்டார். இது குறித்து பல கட்டுரைகளையும் புத்தகங்களையும் எழுதியுள்ளார். இவர் சிறந்த இந்திய கலை விமர்சகர்களில் ஒருவராக கருதப்பட்டார். *கேரளா ஒரு சுயவிவரம்*, *தஞ்சாவூர் பாலசரஸ்வதி, டபிள்யூ. பி. யீட்சு* நடனக் கலைஞரின் வாழ்க்கை பற்றி) பாலஸரஸ்வதி-*தகவல் தொடர்பு புரட்சி*, *இசையின் மொழி*, டபிள்யூ. பி. யீட்சின் வளர்ச்சி ஆகியவை இவரது படைப்புகளில் சில. தி இல்லசுடிரேட்டட் வீக்லி ஆப் இந்தியா போனிவர் தொடர்ந்து கட்டுரைகளை எழுதினார்.  
இந்திய அரசு, 1969 இல் பத்ம பூசண் விருதையும், 1980 இல் சங்கீத நாடக அகாதமி கூட்டாளர் விருதையும் வழங்கி கௌரவித்தது.  
இவர் இரவீந்திரநாத் தாகூரின் சகோதரரின் மகளை மணந்தார்.
# வி. கே. நாராயண மேனன்

## இதனையும் காண்க

- மணி மாதவ சாக்யார்
# டுங்குன் மக்களவைத் தொகுதி

**டுங்குன் மக்களவைத் தொகுதி** (மலாய்: *Kawasan Persekutuan Dungun*; ஆங்கிலம்: *Dungun Federal Constituency*; சீனம்: 龍運國會議席) என்பது மலேசியா, திராங்கானு, டுங்குன் மாவட்டத்தில் அமைந்துள்ள ஒரு மக்களவைத் தொகுதி (**P039**) ஆகும்.  
டுங்குன் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து டுங்குன் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# டுங்குன் மக்களவைத் தொகுதி

## டுங்குன் மாவட்டம்

டுங்குன் மாவட்டம், திராங்கானு மாநிலத்தில் உள்ள ஒரு மாவட்டம்; திராங்கானு மாநிலத்தில் உள்ள எட்டு மாவட்டங்களில் ஒன்றாகும். அவற்றில் தென்சீனக் கடலை ஒட்டிய மாவட்டங்களில் இந்த மாவட்டமும் ஒன்றாகும்.  
இந்த மாவட்டத்தின் தலைநகரம் கோலா டுங்குன் (*Kuala Dungun*). 1940-ஆம் ஆண்டுகளில் டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (*Bukit Besi*) என்ற சிறிய நகரத்தில் இரும்புத் தாது எடுக்கப்பட்டது. அந்தக் காலக்கட்டத்தில் டுங்குன் நகரம் ஒரு துறைமுகம நகரமாகச் செயல்பட்டது. அங்கு இருந்து இரும்புத் தாதுப் பொருள்கள் கப்பல்களுக்கு மாற்றப்பட்டன.
# டுங்குன் மக்களவைத் தொகுதி

## டுங்குன் மாவட்டம்

### கோலா டுங்குன்

சுரங்கத் தொழிலுக்கு பெயர் பெற்ற டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிகச் செயல்பாடுகளுக்கும் பொது போக்குவரத்துச் சேவையை வழங்கி வந்தது.  
1980-ஆம் ஆண்டுகளுடன் டுங்குன் நகரின் பொற்காலம் முடிந்தது. அங்கு இருந்த சுரங்கங்கள் படிப்படியாக மூடப்பட்டன. அதன் விளைவாக அங்கு செயல்பட்டு வந்த சுரங்க நிறுவனம் அப்பகுதியை விட்டு வெளியேறியது; தொடருந்து சேவையும் நிறுத்தப்பட்டது. புக்கிட் பீசி இப்போது அரசாங்க நிதியுதவி பெற்ற செம்பனைத் தோட்டங்களுடன் செயல்படுகிறது.
# டுங்குன் மக்களவைத் தொகுதி

## டுங்குன் மக்களவைத் தொகுதி

| டுங்குன் மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | P028 | 1959–1963 | கத்திஜா சிடேக்
*(Khadijah Sidek)* | **** |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P028 | 1963–1964 | கத்திஜா சிடேக்
*(Khadijah Sidek)* | **** |
| 2-ஆவது மக்களவை | 1964–1969 | சுலைமான் அலி
*(Suleiman Ali)* | ****
<small></small> |  |
| 1969–1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P028 | 1971–1973 | அப்துல் வகாப் யூனுசு
*(Abdul Wahab Yunus)* | **** |
| 1973–1974 | ****
<small></small> |  |  |  |
| 4-ஆவது மக்களவை | P033 | 1974–1978 | ****
<small></small> |  |
| 5-ஆவது மக்களவை | 1978–1982 | அவாங் அப்துல் ஜபார்
*(Awang Abdul Jabar)* | ****
<small></small> |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P036 | 1986–1990 |  |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P039 | 1995–1999 | மொக்தாருதீன் வான் யூசோப்
*(Mokhtaruddin Wan Yusof)* |  |
| 10-ஆவது மக்களவை | 1999–2004 | முசுதபா அலி
(Mustafa Ali) | ****
<small></small> |  |
| 11-ஆவது மக்களவை | 2004–2008 | ரோசிலி மாட் அசன்
(*Rosli Mat Hassan)* | ****
<small></small> |  |
| 12-ஆவது மக்களவை | 2008–2013 | மட்டுலிடி ஜூசோ
(Matulidi Jusoh) |  |  |
| 13-ஆவது மக்களவை | 2013–2018 | வான் அசன் முகமது ரம்லி
*(Wan Hassan Mohd Ramli)* | ****
<small></small> |  |
| 14-ஆவது மக்களவை | 2018–2020 | <small></small> |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# டுங்குன் மக்களவைத் தொகுதி

## டுங்குன் தேர்தல் முடிவுகள்

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |
| --- | --- | --- | --- | --- |
| மலேசிய இசுலாமிய கட்சி | வான் அசன் முகமது ரம்லி </br> *(Wan Hassan Mohd Ramli)* | 59,720 | 65.43% | + 11.26% |
| பாரிசான் நேசனல் | நோரிசாம் ஜொகாரி </br>*(Norhisham Johari)* | 25,615 | 28.07% | - 8.70% |
| பாக்காத்தான் அரப்பான் | மொகாசிஜோன் ஜொகாரி </br>*(Mohasdjone @ Mohd Johari Mohamad)* | 5,307 | 5.81% | - 3.25% |
| தாயக இயக்கம் | நூர் ஆயிசா அசன் </br>*(Nur Aishah Hasan)* | 322 | 0.35% | + 0.35% |
| சுயேச்சை | கசாலி இசுமாயில் </br>*(Ghazali Ismail)* | 305 | 0.33% | + 0.33% |
| '' |  |  |  |  |
# திராகோ கார்னூடசு

***திராகோ கார்னூடசு*** (*Draco cornutus*) என்பது ஓந்தி பல்லியான "பறக்கும் பல்லி" சிற்றினமாகும். இது போர்னியோவினைச் பூர்வீகமாகக் கொண்ட அகணிய உயிரி. இது கடல் மட்டத்திலிருந்து மீ (2,300 ) உயரத்தில் காணப்படுகிறது. இருப்பினும் இதன் பரவல் குறித்துச் சரியாக அறியப்படவில்லை.
# பெத்தியகோடை ஓணான்

**பெத்தியகோடா முகடில்லா ஓணான்** (*Calotes pethiyagodai-கலோட்டசு பெத்தியகோடை*) என்பது இலங்கையில் காணப்படும் ஓர் ஓந்தி பல்லியாகும். உள்ளூர் பெயரானது පෙතියාගොඩගේ නොසිලු කටුස්සා (*Pethiyagodage nosilu cutussa*).
# பெத்தியகோடை ஓணான்

## விளக்கம்

இலங்கையின் பல்லுயிர்ப் பெருக்கத்திற்கு உரோகன் பெத்தியகோடாவின் பங்களிப்புக்காக அவரை கவுரவிக்கும் வகையில் ஆராய்ச்சியாளர்கள் இந்தச் சிற்றினத்திற்கு "பெத்தியகோடத்தின் முகடில்லாத பல்லி" என்று பெயரிட்டனர். இந்தச் சிற்றினம் முன்பு *கலோடசு லியோசெபாலசு* என்று தவறாக அடையாளம் காணப்பட்டது. ஆனால் *க. பெத்தியகோடை* ஆண் *க. லியோசெபாலசின்* ஆண்களைப் போலல்லாமல் குலார் பையினைக் கொண்டிருக்கவில்லை என்றும் செதில்களும் மாறுபாடுகளுடன் காணப்படுகிறது என்று ஆராய்ச்சியாளர்கள் கண்டறிந்தனர்.
# பெத்தியகோடை ஓணான்

## பரவல்

பெத்தியகோடை ஓணான் நக்கிள்ஸ் மலைத்தொடருக்குள், 900-1,400 மீ (ID2), 600 உயரத்தில் காணப்படுகிறது. இது வன விளிம்புகளிலும், மரங்களிலும் புதர்களிலும் காணப்படுகிறது.
# பெத்தியகோடை ஓணான்

## உணவு

பெத்தியகோடை ஓணானின் உணவாகத் தட்டான்பூச்சிகளும் அந்துப்பூச்சிகளும் உள்ளன.
# சாரதா (பல்லி)

*சாரதா* என்ற அறிவியல் பெயர் அகாமிடே குறிக்கப் பயன்படுத்தப்படும் மராத்தி வார்த்தையிலிருந்து (srda IAST: saraadā) தோன்றியது. இந்தப் பேரினத்தின் அனைத்து அறியப்பட்ட சிற்றினங்களும் இரண்டு இந்திய மாநிலங்களான மகாராட்டிரா மற்றும் கருநாடகா வடக்குப் பகுதிகளில் மட்டுமே காணப்படுகின்றன.
# சாரதா (பல்லி)

## சிற்றினங்கள்

இந்தப் பேரினத்தின் கீழ் மூன்று சிற்றினங்கள் இங்கே பட்டியலிடப்பட்டுள்ளன.  
- *சாரதா டார்வினி* <small>தீபக், கரந்த், தத்தா மற்றும் கிரி, 2016</small>-டார்வின் பெரிய விசிறி தொண்டைப் பல்லி
- *சாரதா தெக்கனென்சிசு* <small> (ஜெர்டன், 1870) </small> -டெக்கண் விசிறி-தொண்டை பல்லி
- *சாரதா சூப்பர்பா* <small>தீபக், சாம்ப்ரே, போசுலே மற்றும் கிரி, 2016</small>-பெரும் விசிறி-தொண்டை பல்லி
# சி. டக்ளஸ்

**சி. டக்ளஸ்** (*C. Docles* or *Catfield Douglas*, பிறப்பு: 1951) என்பவர் இந்தியாவின் கேரளத்தைப் பிறப்பிடமாக கொண்ட ஒரு ஓவியரும், சிற்பியும் ஆவார். இந்தியாவின் பல ஓவியக் கூடங்களில் இவருடைய படைப்புகள் இடம்பெற்றுள்ளன.
# சி. டக்ளஸ்

## துவக்க கால வழ்க்கையும் படிப்பும்

டக்ளஸ் கேரளத்தின் தலச்சேரியில் பிறந்து வளர்ந்தவராவார். ஓவியத்தில் ஆர்வம் கொண்ட இவர் தன் சொந்த ஊரிலேயே ஓவியப் பயிற்சி எடுத்துக் கொண்டிருந்தார். தன் ஓவியத் திறமையை மேலும் செழுமைப்படுத்திக் கொள்ள தன் 20 வயதில் 1970 இல் சென்னை ஓவியப் பள்ளியில் வந்து சேர்ந்தார். அங்கு சுடுமண் சிற்பங்கள், பீங்கான் பொருட்கள் செய்யக் கற்றார். தன் கல்லூரி காலத்தின் இறுதி காலத்தில் சோழமண்டலம் கலைஞர்கள் கிராமத்துக்கு குடிபெயர்ந்தார். டக்ளஸ் கல்லூரியிலும், சோழமண்டல கிராமத்திலும் உள்ள கலைஞர்களிடம் நிறைய அறிந்து கொண்டார். வித்தியாசமான மனம் பிசகிய ஓவியரான கே. இராமானுஜத்தை கல்லூரியிலும், சோழமண்டத்திலும் டக்ளஸ் அவதானித்து வந்தார். அவரை தன் ஞான குருவாக வரித்துக் கொண்டார். அவரின் நுட்பமான கிராஃப்பிக்ஸ் பாணியிலான ஓவியப் பாணியை டக்ளஸ் தன் வசப்படுத்த முயன்றார்.
# சி. டக்ளஸ்

## கலை வாழ்வு

கல்லூரி வாழ்வுக்குப் பிறகு டக்ளஸ் சோழமண்டத்தை தன் வசிப்பிடமாக கொண்டு முழு நேர ஓவியராக ஆனார். டக்ளஸ் தன் 27 வயதில் தொழில்முறை ஓவியராக செயல்படத் தொடங்கினார். டக்ளசின் இளமைக்கால ஓவியங்களில் இராமானுஜத்தின் தாக்கம் இருந்தது. ஒருகட்டத்தில் தாளை நன்றாக கசக்கிவிட்டுப் பின்னர் அதில் டக்ளஸ் தன் படைப்புகளை உருவாக்கினார். டக்ளசின் துவக்கக்கால ஓவியங்கள் தலைப்பு அற்றவையாகவும், அரூபப் பின்புலத்திலான ஓவியங்களாக இருந்தன. அதுவரை படங்களை வரைந்துவிட்டு அதற்கு வண்ணங்கள் தீட்டிவந்த டக்ளஸ் பின்னர் நேரடியாக வண்ணங்களைக் கொண்டு ஓவியங்களை வரையத் தொடங்கினார்.  
ஒரு கட்டத்தில் ஜெர்மனி சென்ற டக்ளஸ் அங்கு சுமார் ஒன்பது ஆண்டுகள் இருந்தார். புதிய சூழலில் புதிய பரிசோதனைகளுக்கு தன்னை உட்படுத்திக் கொண்டார். அங்கு புதிய பாணியிலான ஓவியங்களை வரையத் தொடங்கினார். முக்கோணம், வட்டம், சதுரம், செவ்வகம், செங்குத்து, குறுக்குச்சட்டம், படுக்ககைக்கோடு ஆகியவற்றை உள்ளடக்கியதான ஓவியங்களை அப்போது வரைந்தார். *வெறுமையான மனநிலையில், உணர்வுகளின் எவ்வித உந்துதலும் அற்று இவற்றை அவர் வரைந்திருக்குவேண்டும்* என்று விமர்சகர் *ஜோசப் ஜேம்ஸ்* குறிப்பிடுகிறார். ஒரு மனத் தூண்டலினால் அதற்கு மேல் ஜெர்மனியில் இருக்க முடியாமல் சோழமண்டலம் வந்து சேர்ந்தார். இதற்குப் பின், *நவீன மனிதன் பற்றியும் வாழ்க்கை பற்றியுமான புரிதல்களோடும் கேள்விகளோடும் அவர் உருவாக்கிய படைப்புகளே இன்று அறியப்படும் டக்ளஸ்* என்கிறார் கவிஞரும் கலை விமர்சகருமான *சி. மோகன்*
# சி. டக்ளஸ்

## கண்காட்சிகள்

1994-96 ஆண்டுகளில் டக்ளஸ் உருவாக்கிய படைப்புகள் மற்றும் பளிங்குச் சிற்பங்களைக் கொண்டு சாக்சி கேலரி- பெங்களுர், அலியாஸ் ஃபிரான்சிஸ்- சென்னை, சாக்சி கேலரி- மும்பை ஆகிய இடங்களில் கண்காட்சிகள் நடத்தப்பட்டன.
# சி. டக்ளஸ்

## விருதுகளும் கௌரவங்களும்

- 1994 சார்லஸ் வாலஸ் நல்கை பெற்றார்
- யுனெஸ்கோ நல்கை பெற்றார்
- 1992 இல் புது தில்லி லலித் கலா அகாதமியின் தேசிய விருது பெற்றார்
- 1991-93, 1994-96 இல் இந்திய அரசின் கலாசார ஆய்வு உதவித் தொகை பெற்றார்
- 1990 போபால் பாரத் பவன் விருது
- 1980,90 தமிழ்நாடு மாநில லலித் கலா அகாதமி விருது
# இந்தியாவில் சாரண சாரணியர் இயக்கம்

இந்தியாவில் சாரணர் மற்றும் வழிகாட்டி இயக்கத்திற்கு நீண்ட வரலாறு உண்டு.
# இந்தியாவில் சாரண சாரணியர் இயக்கம்

## நிறுவனங்கள்

**இந்தியாவில் சாரணர் மற்றும் வழிகாட்டி இயக்கம்** பின்வருவனவற்றின் மூலம் சேவையாற்றுகிறது:  
- பாரத சாரணர் வழிகாட்டிகள் இயக்கமானது (BSG), உலகப் பெண் வழிகாட்டிகள் மற்றும் சாரணியர்களின் சங்கம், சாரணர் இயக்கத்தின் உலக அமைப்பின் உறுப்பினராகும். இதன் தேசியத் தலைமையகம் இந்திய அரசால் அங்கீகரிக்கப்பட்டுள்ளது.
- பசுமை சாரணர்களின் உலகளாவிய இயக்கம், புது தில்லி
- சாரணர்கள்/வழிகாட்டிகள் அமைப்பு, இந்திய அரசால் அங்கீகரிக்கப்பட்ட தேசிய அளவிலான அமைப்பு, சுமார் 1.5 மில்லியன் சாரணர்களும் சாரணியர்களும் உள்ளனர்.
- சுதந்திர சாரணர்களின் உலகக் கூட்டமைப்பின் உறுப்பினரான *ஹிந்துஸ்தான்* சாரணர் மற்றும் வழிகாட்டிகள் சங்கம் 1928 இல் நிறுவப்பட்டது பின்னர் ராஷ்டிரிய சுவயம்சேவக் சங்கத்துடன் இணைக்கப்பட்டுள்ளது
- அகில இந்திய சாரணர் சங்கம்
- சாரணர்கள்/வழிகாட்டிகள் இந்திய அமைப்பு, 2017 இல் நிறுவப்பட்டது
# இந்தியாவில் சாரண சாரணியர் இயக்கம்

## இந்திய சாரணர் மற்றும் வழிகாட்டி கூட்டுணர்வு

**இந்திய சாரணர் மற்றும் வழிகாட்டி கூட்டுணர்வு** என்பது ஒரு தன்னார்வ, அரசியல் சாராத, சமூக சேவை நிறுவனமாகும் அவர்கள் வளங்கள் அல்லது சேவை மனப்பான்மையுடன் பங்களித்துவருகிறார்கள்.  
பெல்ஜியத்தின் பிரஸ்ஸல்ஸை தலைமையிடமாகக் கொண்ட சர்வதேச சாரணர் மற்றும் வழிகாட்டிக் கூட்டுணர்வு 1959 இல் நிறுவப்பட்டது. இது, இந்தியாவின் பல மாநிலங்களில் பல கிளை அமைப்புகளுடன் செயல்பட்டு வருகிறது.
# சாரதா டார்வினி

**சாரதா டார்வினி** (*Sarada darwini*) என்பது டார்வினின் பெரிய விசிறித்தொண்டை பல்லி என அறியப்படுகிறது. இது ஓந்தி எனும் அகாமிடே குடும்பத்தினைச் சார்ந்த பல்லி சிற்றினமாகும். இது இந்தியாவில் மட்டுமே காணப்படும் அகணிய உயிரி. இந்தப் பல்லி கருநாடக மாநிலத்தில் சுமார் 550 முதல் 660 அடி உயர தார்வார்டு மலைப் பகுதிகளில் காணப்படுகிறது. இவை முட்டையிட்டு இனப்பெருக்கம் செய்யக்கூடியது.
# சாரதா டார்வினி

## வாழ்விடம்:

*சா. டார்வினி* புல்வெளிகள் மற்றும் சமவெளிகளில் விவசாய (பருத்தி) வயல்களில், ஆழமான நிலத்தடி விரிசல்களுக்குள், பாறைகள், புல், மண் மேடுகள் மற்றும் கிளைகளில் வாழ்கிறது.
# சாரதா டார்வினி

## சொற்பிறப்பியல்

சார்லஸ் டார்வினின் நினைவாகச் சிற்றினப் பெயர் இடப்பட்டது.
# தக்காண விசிறித்தொண்டை ஓணான்

**தக்காண விசிறித்தொண்டை ஓணான்** (*Sarada deccanensis-சாரதா தெக்கான்சிசு*) என்பது அகாமிடே (ஓந்தி) குடும்ப பல்லி சிற்றினம் ஆகும். இது இந்தியாவில் மட்டுமே காணப்படும் அகணிய உயிரி.
# தக்காண விசிறித்தொண்டை ஓணான்

## விளக்கம்

தக்காண விசிறித்தொண்டை ஓணானது தெற்காசியாவில் காணப்படும் ஒரு சிறிய அளவிலான ஓணான் ஆகும். பேரினம் *சாரதா* என்பது இந்தியாவில் உள்ள *சீதானா* பேரினத்தின் ஒரு சகோதரக் குழுவாகும். இதனுடைய செதில்களின் அளவு, வடிவங்கள், எலும்பு அமைப்பு மற்றும் பிற வெளிப்புற அம்சங்களை ஆய்வு செய்த பின்னர் ஆராய்ச்சியாளர்களால் இப்பேரினம் விவரிக்கப்பட்டுள்ளது. இந்தச் சிற்றினத்தின் ஆண் இனச்சேர்க்கை காலத்தில் பிரகாசமான வண்ண அலைதாடியினை வெளிப்படுத்துகிறது. ஆண்கள் பெரும்பாலும் வெப்பமான கோடை மாதங்களில் சுறுசுறுப்பாகச் செயல்படும். தற்போது, இந்தியாவில் விவரிக்கப்பட்ட *சாரதா* பேரினத்தைச் சேர்ந்த 3 வெவ்வேறு வகையான விசிறித்தொண்டை ஓணான்கள் உள்ளன. இவற்றில், *சாரதா தெக்கனென்சிசு* உட்பட, *சாரதா சூப்பர்பா* மேற்குத் தொடர்ச்சி மலையில் காணப்படுகிறது.
# சாரதா சூப்பர்பா

**சாரதா சூப்பர்பா** (*Sarada superba*) இந்தியாவின் மகாராட்டிராவில் காணப்படும் அகாமிடே பல்லி குடும்பச் சிற்றினம் ஆகும். இது 2016-இல் விவரிக்கப்பட்டது. முன்னர் இது *சீதனா பாண்டிசெரியனா*வை உள்ளடக்கிய ஓர் உயிரினக்குழுவின் ஒரு பகுதியாக இருந்தது. இது இந்தியாவில் மட்டுமே காணப்படும் அகணிய உயிரி.
# கெமாமான் மக்களவைத் தொகுதி

**கெமாமான் மக்களவைத் தொகுதி** (மலாய்: *Kawasan Persekutuan Kemaman*; ஆங்கிலம்: *Kemaman Federal Constituency*; சீனம்: 甘馬挽國會議席) என்பது மலேசியா, திராங்கானு, கெமாமான் மாவட்டத்தில் அமைந்துள்ள ஒரு மக்களவைத் தொகுதி (**P040**) ஆகும்.  
கெமாமான் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து கெமாமான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# கெமாமான் மக்களவைத் தொகுதி

## கெமாமான் மாவட்டம்

கெமாமான் மாவட்டம், திராங்கானு மாநிலத்தில் உள்ள ஒரு மாவட்டம்; திராங்கானு மாநிலத்தில் உள்ள எட்டு மாவட்டங்களில் ஒன்றாகும். அவற்றில் தென்சீனக் கடலை ஒட்டிய மாவட்டங்களில் இந்த மாவட்டமும் ஒன்றாகும்.  
கெமாமன் மாவட்டத்திற்கு கிழக்கில் தென் சீனக்கடல்; வடக்கில் டுங்குன் மாவட்டம் *(Dungun District)*; தெற்கிலும் மேற்கிலும் பகாங் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் தெற்கு நுழைவாயிலாக அமைகின்றது. கெமாமான் மாவட்டத்தின் நிர்வாக மையம் மற்றும் முக்கியப் பொருளாதார மையம் சுக்காய் நகரம். திராங்கானு - பகாங் மாநிலங்களின் எல்லைக்கு அருகில் உள்ளது.
# கெமாமான் மக்களவைத் தொகுதி

## கெமாமான் மாவட்டம்

### உலு திராங்கானு

இந்த மாவட்டத்தில் உள்ள மற்ற முக்கிய நகரங்கள் கிஜால், கெர்த்தே மற்றும் கெமாசிக். இந்த மாவட்டம் ஒரு நகராட்சி மன்றத்தால் நிர்வகிக்கப் படுகிறது. ஏறக்குறைய 1000 சதுர மைல்கள் பரப்பளவைக் கொண்டது. உலு திராங்கானு மாவட்டத்திற்கு அடுத்த நிலையில், இந்த மாவட்டம் மூன்றாவது பெரிய மாவட்டமாகும்.
# கெமாமான் மக்களவைத் தொகுதி

## கெமாமான் மக்களவைத் தொகுதி

| கெமாமான் மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | P029 | 1959–1963 | வான் யகயா வான் முகமது
*(Wan Yahya Wan Mohamed)* | ****
<small></small> |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P029 | 1963–1964 | வான் யகயா வான் முகமது
*(Wan Yahya Wan Mohamed)* | ****
<small></small> |
| 2-ஆவது மக்களவை | 1964–1969 | வான் மொக்தார் அகமது
*(Wan Mokhtar Ahmad)* |  |  |
| 1969–1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P029 | 1971–1973 | வான் மொக்தார் அகமது
*(Wan Mokhtar Ahmad)* | ****
<small></small> |
| 1973–1974 | ****
<small></small> |  |  |  |
| 4-ஆவது மக்களவை | P034 | 1974–1976 | வான் அப்துல் காதர் இசுமாயில்
*(Wan Abdul Kadir Ismail)* |  |
| 1976–1978 | அப்துல் மனான் ஒசுமான்
*(Abdul Manan Othman)* |  |  |  |
| 5-ஆவது மக்களவை | 1978–1982 | இசுமாயில் மன்சூர் சாயிது
*(Ismail Mansor Said)* |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P037 | 1986–1990 |  |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P040 | 1995–1999 | ரம்லி தாயிப்
*(Ramli Taib)* |  |
| 10-ஆவது மக்களவை | 1999–2004 | அப்துல் ரகுமான் யூசோப்
*(Abd Rahman Yusof)* | ****
<small></small> |  |
| 11-ஆவது மக்களவை | 2004–2008 | அகமது சப்ரி சிக்
*(Ahmad Shabery Cheek)* | ****
<small></small> |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2020 | சே அலியாஸ் அமீத்
*(Che Alias Hamid)* | <small></small> |  |
| 2020–2022 | ****
<small></small> |  |  |  |
| 15-ஆவது மக்களவை | 2022–2023 |  |  |  |
| 2023–தற்போது வரையில் | அகமது சம்சுரி மொக்தார்
*(Ahmad Samsuri Mokhtar)* | } |  |  |
# கெமாமான் மக்களவைத் தொகுதி

## கெமாமான் தேர்தல் முடிவுகள்

### கெமாமான் இடைத்தேர்தல் 2023

(சே அலியாஸ் அமீத் தகுதி நீக்கம் செய்யப்பட்ட பின்னர்)  
**மலேசிய இடைத்தேர்தல், 2 டிசம்பர் 2023**  
| கட்சி | வேட்பாளர் | வாக்குகள் | % | ∆% |
| --- | --- | --- | --- | --- |
| மலேசிய இசுலாமிய கட்சி | அகமது சம்சுரி மொக்தார் </br> *(Ahmad Samsuri Mokhtar)* | 64,998 | 70.06% | + 11.95% |
| பாரிசான் நேசனல் | ராஜா முகமது அபான்டி </br>*(Raja Mohamed Affandi)* | 27,778 | 29.94% | - 4.13% |
| '' |  |  |  |  |
# கெமாமான் மக்களவைத் தொகுதி

## கெமாமான் தேர்தல் முடிவுகள்

### மலேசியப் பொதுத் தேர்தல் 2022

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |  |
| --- | --- | --- | --- | --- | --- |
| 1 | மலேசிய இசுலாமிய கட்சி | சே அலியாஸ் அமீத் </br> *(Che Alias Hamid)* | 65,714 | 58.11% | + 14.05% |
| 2 | பாரிசான் நேசனல் | அகமது சாயிட் </br>*(Ahmad Said)* | 38,535 | 34.07% | - 7.60% |
| 3 | பாக்காத்தான் அரப்பான் | அசுனி சுடின் </br>*(Hasuni Sudin)* | 8,340 | 7.37% | - 6.90% |
| 4 | தாயக இயக்கம் | ரொசுலி அப்துல் கனி </br>*(Rosli Abd Ghani)* | 506 | 0.45% | + 0.45% |
| '' |  |  |  |  |  |
# சீதானா

**சீதானா** (*Sitana*) என்பது அகாமிடே குடும்பத்தைச் சேர்ந்த விசிறித்தொண்டை பல்லிகள் என்று அழைக்கப்படும் பல்லிகளின் பேரினமாகும். இவை நேபாளம், இந்தியா, இலங்கை மற்றும் பாக்கித்தானில் காணப்படுகின்றன. 2016ஆம் ஆண்டில், *சாரதா* என்ற புதிய பேரினம் உருவாக்கப்பட்டது. இதில் *சீதானா* பேரினத்தினைச் சேர்ந்த சிற்றினம் ஒன்றும், புதிதாக விவரிக்கப்பட்ட இரண்டு சிற்றினங்களும் அடங்கும். *சாரதா* என்பது சீதானாவின் சகோதரப் பேரினமாகும். இவை ஒன்றாகச் சேர்ந்து ஓர் உட்கோட்டை உருவாக்குகின்றன. இது *ஒட்டோகிரிப்டிசு* என்ற சகோதரக் குழுவாகும்.
# சீதானா

## விளக்கம்

*சீதானா* சிறிய அளவிலிருந்து நடுத்தர அளவிலான பல்லிகள் கொண்ட பேரினம் ஆகும். இவை நிலத்தில் வசிப்பவை. முதன்மையாக இவை பூச்சிகளை உண்ணுகின்றன. இருப்பினும் மெல்லுடலிகள் மற்றும் தாவர விதைகளையும் சாப்பிடுகின்றன.  
ஆண் ஓணான்கள் 37 முதல் 47 மி.மீ நீளமும் பெண் ஓணான்கள் 36 முதல் 52 மிமீ. நீளம் வரை வளரக்கூடியன. ஆண்கள் அசை தாடிகளைக் கொண்டுள்ளன. இவற்றைப் பயன்படுத்தி இனப்பெருக்கக் காலத்தில் பெண்களைத் தொடர்புகொள்கின்றன. அசை தாடிகள் சிற்றினங்களைப் பொறுத்து சிறியதாகவோ பெரியதாகவோ இருக்கலாம். பெண் ஓணான்களில் அசை தாடிகள் இல்லை.
# சீதானா

## சிற்றினங்கள்

*சீதானா* பேரினத்தின் கீழ் 15 சிற்றினங்கள் உள்ளன.
| *சீதானா பாகிரி* <small>அமரசிங்க, இனீச் & கருணரத்னா, 2015</small> | பாகிர் விசிறித்தொண்டை பல்லி | இலங்கை |
| --- | --- | --- |
| *சீதானா தேவகை* <small>அமரசிங்க, இனீச் & கருணரத்ன, 2014</small> | தேவகா விசிறித்தொண்டை பல்லி | இலங்கை, இந்தியாவில் தமிழ்நாடு |
| *சீதானா தார்வரென்சிசு* <small>அம்பேகர், மூர்த்தி & மிர்சா 2020</small> | இந்தியா |  |
| *சீதானா பசுகா* <small>ஷ்லீச் & காஸ்ட்லே, 1998</small> | இருண்ட சித்தனா | நேபாளம் |
| *சீதானா கோககென்சிசு* <small>தீபக், காண்டேகர், சைதன்யா & கரந்த், 2018</small> | கோகாக் விசிறித்தொண்டை பல்லி | இந்தியா |
| *சீதானா காலேசரி* <small>பகுகுணா, 2015</small> | இந்தியா |  |
| *சீதானா லத்தீசெப்சு* <small>தீபக் மற்றும் கிரி, 2016</small> | பரந்த தலை விசிறித்தொண்டை பல்லி | இந்தியா |
| *சீதானா மருதம்நெய்தல்* <small>தீபக், காண்டேகர், வர்மா & சைதன்யா, 2016</small> | இந்தியா |  |
| *சீதானா பாண்டிசெரியானா* <small>குவியர், 1829</small> | பாண்டிச்சேரி விசிறித்தொண்டை பல்லி | இந்தியா |
| *சீதானா செலீச்சி* <small>ஆண்டர்சு & காசுடில், 2002</small> | சுக்லபந்தா சீதானா | நேபாளம் |
| *சீதானா சிவாலென்சிசு* <small>செலீச், காசுடில் & ஷா, 1998</small> நேபாளம் (அகணிய உயிரி) எண்டமிக் | சிவாலிக் சித்தனா | நேபாளம் |
| *சீதானா பின்னேசெபாலசு* <small>தீபக், வியாசு மற்றும் கிரி, 2016</small> | முள் தலை விசிறித்தொண்டை ஓணான் | இந்தியா |
| *சீதானா சுசிலி* <small>தீபக், தில்லக், கர், சர்க்கார், மற்றும் மொஹாபத்ரா, 2021</small> | சுசில் விசிறித்தொண்டை பல்லி | இந்தியா |
| *சீதானா தொண்டலு* தீபக், கண்டேகர், சைதன்யா & கரந்த், 2018<small>தீபக், காண்டேகர், சைதன்யா & கரந்த், 2018</small> | நாகார்ஜுனா சாகர் விசிறித்தொண்டை பல்லி | இந்தியா |
| *சீதானா விசிரி* <small>தீபக், 2016</small> | பனை ஓலை விசிறித்தொண்டை ஓணான் | இந்தியா |
# அரி தாஸ்

**அரி தாஸ்** (*Hari Das*) ஒரு இந்திய அரசியல்வாதியும் உத்தரகண்ட் சட்டமன்றத்தின் மேனாள் உறுப்பினரும் ஆவார். 2002 மற்றும் 2007 ஆம் ஆண்டுகளில் உத்தரகண்ட் சட்டப்பேரவைக்கு நடந்த தேர்தலில் லாந்தௌரா சட்டமன்றத் தொகுதியைப் பிரதிநிதித்துவப்படுத்தி வெற்றி பெற்றார். 2012 ஆம் ஆண்டில், இவர் உத்தரகண்ட் சட்டமன்றத்திற்கு ஜாப்ரேரா சட்டமன்றத் தொகுதியின் பிரதிநிதியாகத் தேர்ந்தெடுக்கப்பட்டார். இவர் பகுஜன் சமாஜ் கட்சியைப் பிரதிநிதித்துவப்படுத்தினார்.
# கண சங்கம்

500ல் இருந்த சாக்கியர்கள், கோலியர்கள், மௌரியர்கள்,மற்றும் மல்லர்கள் இனக்குழுவினரின் கண சங்கங்கள் மற்றும் அருகமைந்த அரசுகள்]]  
**கண சங்கம் அல்லது கண இராச்சியம் அல்லது மக்கள் அரசு** (Gana-Sangha or Gana-Rajya பண்டைய இந்தியாவின் தற்கால உத்தரப் பிரதேசம், பீகார் மற்றும் மற்றும் நேபாளத்தின் தெராய் சமவெளிகளில், ஒரு குறிப்பிட்ட பிரபுத்துவ குடியரசின் ஒரு வகை குலக் கட்டமைப்பாகும். இந்த கண இராச்சியங்கள் எனும் மக்கள் குடியரசுகள் கிமு 6ஆம் நூற்றாண்டின் முற்பகுதியில் இருந்தது.
# கண சங்கம்

## சொற்பிறப்பியல்

சமசுகிருதம் மற்றும் பாளி மொழிகளில் *கணம்* என்ற சொல்லிற்கு *குறிப்பிட்ட மக்கள் சமூகத்தின் குழு* என்று பொருள். பௌத்தத்தில் சங்கம் என்பதற்கு பிக்குகள் (ஆண் துறவிகள்) மற்றும் பிக்குணிகள் (பெண் துறவிகள்) ஆகியோரின் துறவற சமூகத்தைக் குறிக்கிறது.  
கண சங்கம் என்ற சொற்றொடரை (ஆட்சி மூலம்) பழங்குடியினர் இனக்குழுவின் கூட்டம் என்று மொழிபெயர்க்கலாம். பண்டைய இந்தியாவில் உள்ள பெரிய மாநிலங்களை அடிக்கடி குறிப்பிடும் அங்குத்தர நிகாயம் போன்ற பண்டைய பௌத்த நூல்களில், மன்னராட்சிக்கு மாறாக ஒரு வகை பிரபுத்துவ மக்கள் குழு ஆட்சியை கண சங்கம் என்று குறிக்கிறது. .  
பண்டைய இந்தியாவில் 16 பெரிய மகாஜனபாதங்களில் (மாநிலங்கள்), சாக்கியர்கள், கோலியர்கள், வஜ்ஜிகள் மற்றும் மல்லர்கள் ஆகிய இனக்குழுவினர் மட்டும் கண சங்கம் எனும் நிலப்பிரபுத்துவ குடியரசு ஆட்சியை பின்பற்றினர்.  
இந்த கண சங்கம் மக்கள் இராச்சியங்கள் அனைத்தும் இமயமலையின் அடிவாரத்தில், கிழக்கு உத்தரபிரதேசம், பீகார், நேபாளத்தின் தெராய் பகுதிக்கு அருகில் அமைந்திருந்தது.. இதற்கு நேர்மாறாக, ஒரு முடியாட்சி அரசாங்கத்தை (சாமராஜ்யம்) பின்பற்றிய மாநிலங்கள், பொதுவாக கங்கைச் சமவெளிகளில் அமைந்திருந்தது..
# கண சங்கம்

## கண சங்கம் அல்லது கண இராச்சியத்தின் அமைப்பு

பண்டைய பௌத்த நூல்களின் ஆதாரங்களின்படி, கண சங்கத்தின் முக்கிய பண்புகள் ஒரு தலைவன் (கனா முக்யா) மற்றும் ஆலோசனைக் கூட்டம் (சங்கம்) ஆகும். இனக்குழுவால் தேர்ந்தெடுக்கப்படும் நிலக்கிழாரான தலைவன் சத்திரியர் வகுப்பைச் சேர்ந்தவராக இருக்க வேண்டும். கண இராச்சியத்தின் தலைவர், தனது நடவடிக்கைகளை ஆலோசனைக் குழுவுடன் ஒருங்கிணைப்பார். கண சங்கம் அவ்வப்போது கூடி, அனைத்து முக்கிய முடிவுகளையும் விவாதிக்கும். கௌதம புத்தர் காலத்தில், பணக்காரர்கள் மற்றும் ஏழைகள் அனைவருக்கும் கண சங்கம் திறந்திருந்தது.கண இராச்சியமானது நிர்வாகத் துறை மற்றும் நீதித்துறை என இரண்டாக பிரிக்கப்பட்டிருந்தது.
# கண சங்கம்

## வரலாற்றுப் பதிவுகள்

பண்டைய இந்தியாவில் கண இராச்சியங்கள் கிமு 6 ஆம் நூற்றாண்டின் முற்பகுதி வரை இருந்ததாக பொதுவாக நம்பப்படுகிறது. சாக்கியர்கள், கோலியர்கள், வஜ்ஜிகள் மற்றும் மல்லர்கள் ஆகிய இனக்குழுவினர் குடியரசு அமைப்பில் ஆட்சி செய்தனர் என்பதை அங்குத்தர நியாகா எனும் பௌத்த நூல் குறிப்பிடுகிறது.  
பண்டைய இந்திய அரசியல் கையேடான அர்த்தசாஸ்திரம் நூலில் கண சங்கங்களை எவ்வாறு கையாள்வது என்பது பற்றிய ஒரு அத்தியாயத்தை கொண்டுள்ளது. .  
பேரரசர் அலெக்சாந்தருக்கு இரண்டு நூற்றாண்டுகளுக்கு பிந்தைய கிரேக்க வரலாற்றாசிரியரான *தியோடோரஸ் சிசிலி* என்பவர் தனது நூலில் பண்டைய இந்தியாவில் சுதந்திரமான மற்றும் ஜனநாயக குடிஅரசுகள் இருந்ததாகக் குறிப்பிடுகிறார். மக்கள் சங்கத்தின் மையப் பங்கை வலியுறுத்துகின்றனர். இதனால் அவற்றை ஜனநாயக நாடுகளாகக் கூறுகின்றனர்.
# கண சங்கம்

## இதனையும் காண்க

- ஜனபாதங்கள்
- மகாஜனபாதங்கள்
# அவதார் சிங் மல்கோத்ரா

**அவதார் சிங் மல்கோத்ரா** (*Avtar Singh Malhotra*) (18 ஏப்ரல் 1917 – 23 மே 2005) ஒரு பஞ்சாபிய அரசியல்வாதி ஆவார். இவர் இந்தியாவின் பஞ்சாப் மாநிலத்தின் இந்தியப் பொதுவுடைமைக் கட்சியைச் சார்ந்தவர் ஆவார். 1980 களில் பஞ்சாபில் பிரிவினைவாத கிளர்ச்சியின் போது பொதுவுடைமை மற்றும் தேசபக்தி எதிர்ப்புக்கு இவரது தீவிரமான தலைமைக்காக பிரபலமானவர்.
# அவதார் சிங் மல்கோத்ரா

## வாழ்க்கை வரலாறு

1917 ஏப்ரல் 18 அன்று பிரித்தானிய பஞ்சாபின் இராவல்பிண்டி மாவட்டத்தில் உள்ள தௌல்டாலா நகரில் பிறந்தார். (இப்போது பாகிஸ்தானில் உள்ளது) மல்கோத்ரா தனது குழந்தைப் பருவத்தை அங்கே கழித்தார்.  
1940களில் ஆங்கிலத்தில் முதுகலைப் பட்டத்தில் முதல் வகுப்பில் தேர்ச்சி பெற்ற பிறகு, மல்கோத்ரா ராவல்பிண்டியில் உள்ள ஒரு கல்லூரியில் ஆங்கில விரிவுரையாளர் ஆனார். இந்தக் காலகட்டத்தில் அவர் கம்யூனிஸ்ட் இயக்கத்தில் சேர்ந்தார். 1945-ஆம் ஆண்டில் தனது வேலையைத் துறந்த பிறகு, பொதுவுடைமைக் கட்சியின் வார இதழான ஜங்கே ஆசாதியின் ஆசிரியராக ஆனார்.
# அவதார் சிங் மல்கோத்ரா

## புத்தகங்கள்

- பஞ்சாப் நெருக்கடியும் வெளியேறும் வழியும் (கம்யூனிஸ்ட் கட்சி வெளியீடு, 1984)
- பஞ்சாபைக் காப்பாற்றுங்கள், இந்தியாவைக் காப்பாற்று (கம்யூனிஸ்ட் கட்சி வெளியீடு, 1984)
- ***பஞ்சாப் பிரச்சனையும் தீர்வும்*** (கம்யூனிஸ்ட் கட்சி வெளியீடு, 1985)
- ***கம்யூனிஸ்ட் கட்சி என்றால் என்ன?*** (கம்யூனிஸ்ட் கட்சி வெளியீடு, 1986)
- பஞ்சாப்ஃ இந்திய கம்யூனிஸ்ட் கட்சியின் தியாகிகள்ஃ அவர்கள் வகுப்புவாத நட்புறவு மற்றும் தேசிய ஒருமைப்பாட்டிற்காக தங்கள் உயிரை தியாகம் செய்தனர் (கம்யூனிஸ்ட் கட்சி வெளியீடு, 1988)
- ***இந்திய ஒற்றுமைக்காக மத்திய-மாநில உறவுகளை ஜனநாயகப்படுத்துதல்*** (கம்யூனிஸ்ட் கட்சி வெளியீடு, 1991)
- ***மொழியியல் அரசுகளுக்கான போராட்டத்தில் கம்யூனிஸ்டுகளின் பங்கு*** (கம்யூனிஸ்ட் கட்சி வெளியீடு, 1986)
- ***பகுஜன் சமாஜ் கட்சியின் இயல்பு*** (சி. ராஜேஸ்வர ராவ், அவதார் சிங் மல்ஹோத்ரா
# 9-ஆந்திரசீன்மெத்தனால்

**9-ஆந்திரசீன்மெத்தனால்** (*9-Anthracenemethanol*) என்பது C<sub>15</sub>H<sub>12</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆந்திரசீன் கட்டமைப்பின் ஒன்பதாவது நிலையில் ஐதராக்சிமெத்தில் குழு இணைக்கப்பட்டுள்ள ஓர் ஆந்திரசீன் வழிப்பெறுதியாக இது கருதப்படுகிறது. சாதாரண கரிமக் கரைப்பான்களில் கரையக்கூடியதாகவும் நிறமற்ற திண்மப்பொருளாகவும் 9-ஆந்திரசீன்மெத்தனால் காணப்படுகிறது.
# 9-ஆந்திரசீன்மெத்தனால்

## தயாரிப்பு

9-ஆந்திரசீன்கார்பால்டிகைடை ஐதரசனேற்ற வினைக்கு உட்படுத்தி 9-ஆந்திரசீன்மெத்தனால் தயாரிக்கப்படுகிறது. அதிமூலக்கூறு உருவாக்கத்தில் இதுவொரு முன்னோடிச் சேர்மமாகும்.
# லிப்பிஸ் மக்களவைத் தொகுதி

**லிப்பிஸ் மக்களவைத் தொகுதி** (மலாய்: *Kawasan Persekutuan Lipis*; ஆங்கிலம்: *Lipis Federal Constituency*; சீனம்: 立卑国会议席) என்பது மலேசியா, பகாங் மாநிலத்தில், லிப்பிஸ் மாவட்டத்தில் (*Lipis District*); அமைந்துள்ள ஒரு மக்களவை தொகுதி (**P079**) ஆகும்.  
லிப்பிஸ் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து லிப்பிஸ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# லிப்பிஸ் மக்களவைத் தொகுதி

## லிப்பிஸ் மாவட்டம்

லிப்பிஸ் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் கோலா லிப்பிஸ். பகாங் மாநிலத்தில் வட மேற்கில் அமைந்து உள்ளது.  
பகாங் மாநிலத்தில் மிகப் பழமையான நகரங்களில் கோலா லிப்பிஸ் நகரமும் ஒன்றாகும். கோலாலம்பூரில் இருந்து 171 கி.மீ.; குவாந்தான் நகரில் இருந்து 235 கி.மீ. தொலைவிலும் இந்த நகரம் உள்ளது.
# லிப்பிஸ் மக்களவைத் தொகுதி

## லிப்பிஸ் மாவட்டம்

### கோலா லிப்பிஸ்

லிப்பிஸ் மாவட்டத்திற்கு மேற்கில் கேமரன் மலை, கிழக்கில் ஜெராண்டுட்; வடக்கில் ரவுப் ஆகிய நகரங்கள் உள்ளன. அத்துடன் கிழக்கில் பேராக் மாநிலம்; வடக்கில் கிளாந்தான் மாநிலம் ஆகியவை எல்லைகளாக உள்ளன.  
கோலா லிப்பிஸ் நகரம் 1898-ஆம் ஆண்டில் இருந்து 1955-ஆம் ஆண்டு வரை 57 ஆண்டுகளுக்கு பகாங் மாநிலத்தின் நிர்வாகத் தலைநகராக இருந்தது. அதன் பின்னர் குவாந்தான் புதிய தலைநகராக தேர்ந்தெடுக்கப்பட்டது. ஈயம், தங்கம் போன்ற கனிமங்கள் மற்றும் காட்டுப் பொருட்களின் விளைச்சல்களுக்கு லிப்பிஸ் மாவட்டம் பெயர் பெற்றது.
# லிப்பிஸ் மக்களவைத் தொகுதி

## லிப்பிஸ் மக்களவைத் தொகுதி

| லிப்பிஸ் மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | P064 | 1959–1962 | முகமது சூலோங் முகமது அலி
*(Mohamed Sulong Mohd Ali)* | ****
<small></small> |
| 1962–1963 | அப்துல் ரசாக் உசின்
*(Abdul Razak Hussin)* |  |  |  |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P064 | 1963–1964 | அப்துல் ரசாக் உசின்
*(Abdul Razak Hussin)* | ****
<small></small> |
| 2-ஆவது மக்களவை | 1964–1969 |  |  |  |
| 1969–1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P064 | 1971–1972 | அப்துல் ரசாக் உசின்
*(Abdul Razak Hussin)* | ****
<small></small> |
| 1972–1973 | கசாலி சாபி
*(Ghazali Shafie)* |  |  |  |
| 1973–1974 | ****
<small></small> |  |  |  |
| 4-ஆவது மக்களவை | P065 | 1974–1978 |  |  |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P072 | 1986–1990 | வாங் சூன் விங்
*(Wang Choon Wing)* | ****
<small> |
| 8-ஆவது மக்களவை | 1990–1995 | சான் கோங் சோய்
*(Chan Kong Choy)* |  |  |
| 9-ஆவது மக்களவை | P075 | 1995–1997 | அபு தராரி ஒசுமான்
*(Abu Dahari Osman)* | ****
<small></small> |
| 1997–1999 | அமிஅம்சா அகமது
*(Amihamzah Ahmad)* |  |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P079 | 2004–2008 | முகமது சாரும் ஒசுமான்
*(Mohamad Shahrum Osman)* |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 | அப்துல் ரகுமான் முகமது
*(Abdul Rahman Mohamad)* |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |
# லிப்பிஸ் மக்களவைத் தொகுதி

## லிப்பிஸ் தேர்தல் முடிவுகள்

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |
| --- | --- | --- | --- | --- |
| பாரிசான் நேசனல் | அப்துல் ரகுமான் முகமது </br> *(Abdul Rahman Mohamad)* | 17,672 | 49.29% | 0.53% |
| பெரிக்காத்தான் நேசனல் | முகமது சாரும் ஒசுமான் </br>*(Mohamad Shahrum Osman)* | 11,554 | 32.22% | 32.22% |
| பாக்காத்தான் அரப்பான் | தெங்கு சுல்புரி சா ராஜா புஜி </br>*(Tengku Zulpuri Shah Raja Puji)* | 6,366 | 17.75% | 8.68% |
| தாயக இயக்கம் | அயிசாதுன் அபு பக்கர் </br>*(Aishaton Abu Bakar)* | 263 | 0.76% | 0.76% |
| '' |  |  |  |  |
# விக்கிப்பீடியா:அறிவுப் பகிர்வு

தொடர்பங்களிப்பாளர்கள் தாம் கற்றறிந்தவற்றை தமக்குள் பகிர்ந்துகொள்வதற்கான நேரடிச் சந்திப்பு நிகழ்வு.
# விக்கிப்பீடியா:அறிவுப் பகிர்வு

## நோக்கம்

தமிழ் விக்கிப்பீடியாவில் குறிப்பிடத்தக்க பங்களிப்புகளைச் செய்துவரும் பயனர்கள், தொகுத்தலின் வெவ்வேறு பிரிவுகளில் தனித்திறன் கொண்டுள்ளனர். சில திறன்கள் எளிய நுட்பத்தைக் கொண்டிருந்தாலும், அனைவராலும் அறியப்படாமல் இருக்கின்றன.  
எளிய தொகுத்தல் நுட்பங்களை அனைவரும் அறிந்துகொள்ள வைத்தல் இந்நிகழ்வின் நோக்கம் ஆகும். எதிர்காலத்தில் பங்களிக்கும் பயனர்களுக்கு உதவும் வகையில், இந்த நுட்பங்களை ஆவணப்படுத்துதல் கூடுதல் நோக்கம் ஆகும்.
# விக்கிப்பீடியா:அறிவுப் பகிர்வு

## அணுகுமுறை

1. தெரிந்துகொள்ள வேண்டியவை குறித்தான பட்டியல் தயாரித்தல்.
1. 20 முதல் 25 வரையிலான எண்ணிக்கையில் பயனர்கள் நேரடி நிகழ்வில் கலந்துகொள்ளுதல்.
1. பயனர்கள் தொகுத்தல் நுட்பங்களை தமக்குள் பகிர்ந்துகொள்ளுதல்.
# விக்கிப்பீடியா:அறிவுப் பகிர்வு

## நிகழ்வு அமைப்பு

1. பயனர்கள் தாம் செய்துவரும் தொகுத்தல் நுட்பங்கள் குறித்து விளக்கம் அளித்தல். (எடுத்துக்காட்டாக, 6 பயனர்கள் x 1 மணி நேரம் = 6 மணிகள்)
1. பயனர்கள் தமக்குத் தேவைப்படும் உதவிகளைக் கோருதலும், அதற்குரிய உதவிகளைப் பெறுதலும். (எடுத்துக்காட்டாக 1 மணி நேரம்)
# விக்கிப்பீடியா:அறிவுப் பகிர்வு

## முன்னெடுப்புகள்

1. விக்கிப்பீடியா:செயல்வழி திட்டமிடலுக்கான கூடல் 2025 நிகழ்வின் ஒரு பகுதி.
# சவானி அன்பழகன்

, 2008.]]  
**சவானி அன்பழகன்** (*Savani Anbalagan*, பிறப்பு: 9 பெப்ரவரி 1987, சென்னை) மூலக்கூற்று உயிரியல், விருத்தியாக்க உயிரியல் ஆகியவற்றில் நிபுணத்துவம் பெற்ற ஓர் இந்தியத் தமிழ் அறிவியலாளர். இவர் போலந்தின் போசுனானில் உள்ள ஆடம் மிக்கேவிச் பல்கலைக்கழகத்தில் உள்ள உயிரியல் பீடத்தின் மூலக்கூற்று உயிரியல் மற்றும் உயிரித் தொழில்நுட்ப நிறுவனத்தில் முதன்மை ஆய்வாளராக உள்ளார்.
# சவானி அன்பழகன்

## வாழ்க்கைக் குறிப்பு

அன்பழகன் 2009 இல் தஞ்சாவூரில் உள்ள சாஸ்த்ரா பல்கலைக்கழகத்தின் வேதியியல் மற்றும் உயிரித் தொழில்நுட்பப் பள்ளியில் உயிரித் தொழில்நுட்பத்தில் முதுகலைப் பட்டம் பெற்றார். 2009 முதல் 2012 வரை மிலனில் உள்ள மிலானோ-பிக்கோக்கா பல்கலைக்கழகத்தில் மதுவம் (*Saccharomyces cerevisiae*) மரபியல் துறையில் முனைவர் பட்டப்படிப்பை மேற்கொண்டார். அவரது முனைவர் பட்ட மேற்பார்வையாளர் பேராசிரியர் மரியா பியா லாங்கீஸ் மற்றும் அவரது ஆராய்ச்சி முனைக்கூறு டி. என். ஏ. பாதுகாப்பின் மரபணு வழிமுறைகளில் கவனம் செலுத்தியது. அன்பழகன் இஸ்ரேலில் உள்ள வைசுமன் அறிவியல் கழகத்தில் மூலக்கூறு உயிரணு உயிரியல் துறையில் கில் லெவ்கோவிட்ஸ் ஆய்வகத்தில் முனைவர் பட்ட மேலாய்வாளர் பட்டப்படிப்பை முடித்தார். அவரது ஆராய்ச்சி வரிக்குதிரை மீன் உட்புற பிட்யூட்டரி வளர்ச்சியின் அடிப்படையிலான மூலக்கூற்று மரபியல் மீது கவனம் செலுத்தியது. 2020 ஆம் ஆண்டில், போஸ்னானில் உள்ள ஆடம் மிக்கிவிச் பல்கலைக்கழகத்தில் உயிரியல் ஆய்வு மையத்தில் அன்பழகன் சேர்ந்தார், மேலும் இவரது ஆய்விற்கு போலந்தின் தேசிய அறிவியல் மையம் நிதி வழங்கியுள்ளது.
# சவானி அன்பழகன்

## முக்கிய அறிவியல் சாதனைகள்

அன்பழகன் உயிரியலில் பல்வேறு புதிய கருத்துகளை முன்மொழிந்தார், அதில் வாயுஏற்பி (gasoreceptor), வாயு சுரப்பி சமிக்ஞை (gasocrine signaling), கேசோக்ரினாலஜி (gasocrinology), நீர்ஏற்பி (aquareceptor), இரைபோஏற்பி (riboceptor), அக்னிஏற்பி (agnireceptor), தெர்மோ சுரப்பி சமிக்ஞை (thermocrine signaling), சர்க்கரை ஏற்பி (swodkoreceptor) மற்றும் சர்க்கரை சமிக்ஞை (swodkocrine signaling) ஆகியவை அடங்கும். அவரது கருத்துக்கள் உயிரிலிவழிப்பிறப்பை புரிந்துகொள்ள உதவும். இந்த கருத்துக்கள் அமெரிக்க உடலியல் சங்கம் மற்றும் போலந்து உயிர்வேதியியல் சங்கம் உள்ளிட்ட அறிவியல் சங்கங்களின் ஆய்விதழ்களில் வெளியிடப்பட்டுள்ளன. வாயுஏற்பிகள் பற்றிய அவரது முன்மொழிவு மருத்துவம் அல்லது உடலியங்கியலுக்கான நோபல் பரிசு 2019 கண்டுபிடிப்பை சவால் செய்துள்ளது. இருப்பினும் அன்பழகனின் வாயு சுரப்பிக்கொள்கை (gasocrine theory) இன்னும் விஞ்ஞான சமூகத்தால் ஏற்றுக்கொள்ளப்படவில்லை.  
மதுவம் சாக்கரோமைசஸ் செரிவிசியாவில் உள்ள முனைக்கூறு பாதுகாப்பு புரத-குறியீட்டு மரபணுக்களில் செயற்கை மரணத்தை (synthetic lethality) அடையாளம் காண்பது, வரிக்குதிரை மீன் கருக்களில் உட்புற பிட்யூட்டரி வளர்ச்சியின் மரபியல் மற்றும் வரிக்குதிரை மீன் ஏற்பிணைப்பி-ஏற்பி தொகுப்பு உருவாக்குவது ஆகியவை அவரது மற்ற அறிவியல் சாதனைகளில் அடங்கும்.
# சவானி அன்பழகன்

## வாயு சுரப்பிக்கொள்கை

2024ல் அன்பழகன் வாயு சுரப்பிக்கொள்கை (gasocrine theory) முன்வைத்தார். உயிரணு கோட்பாட்டில் விரிவடையும் முக்கிய கோட்பாடுகளில் இதுவும் ஒன்றாகும்.  
1. ஒன்று அல்லது அதற்கு மேற்பட்ட உயிரணுக்களால் ஆன அனைத்து உயிரினங்களுக்கும், உணரவும், தொடர்பு கொள்ளவும், உயிர்வாழவும், பரப்பவும் வாயு சுரப்பி சமிக்ஞை தேவைப்படுகிறது.  
2. வாயு சுரப்பி சமிக்ஞை என்பது வாயுஏற்பிகள் (அல்லது இரைபோஏற்பிகள்) மூலம் மத்தியஸ்தம் செய்யப்படும் மிக அடிப்படையான உயிரணு மற்றும் உயிரினங்களுக்கு இடையான சமிக்ஞையாகும்.  
3. ஏற்கனவே இருக்கும் உயிரணுக்களில் இருந்து எழும் அல்லது பிரதியெடுக்கும் அனைத்து உயிரணுக்கள் மற்றும் அசெல்லுலார் நிறுவனங்களுக்கு வாயு சுரப்பி சமிக்ஞை தேவைப்படுகிறது.